Na temelju članka 12. Odluke o zakupu javnih površina („Službeni glasnik Općine Sali“ broj 2/23), općinski načelnik Općine Sali raspisuje slijedeći

**N A T J E Č A J**

**za davanje u zakup javnih površina**

**I**

Daju se u zakup lokacije za postavljanje pokretnih štandova, a koje lokacije su navedene u tablici dolje.

Zakupnina koja se utvrdi provedbom natječaja, plaća se unaprijed pri potpisivanju ugovora o zakupu.

|  |  |  |  |
| --- | --- | --- | --- |
| Redni broj | Naziv lokacije | Namjena - djelatnost | Početna cijena za cijelo razdoblje |
| 1. | Sali – tržnica – pozicija 1. (veliki štand – 4 m² - u razdoblju od 1. lipnja do 30. rujna 2022.) | prodaja poljoprivrednih proizvoda | 320,00 EUR |
| 2. | Sali – tržnica – pozicija 2.(veliki štand- 4 m² - u razdoblju od 1. lipnja do 30. rujna 2022.) | prodaja poljoprivrednih proizvoda | 320,00 EUR |
| 3. | Sali – tržnica – stol za prodaju ribe – pozicija desno | prodaja ribe  | 320,00 EUR |
| 4. | Sali – južna riva – pozicija 1.2 štanda - u razdoblju od 1. lipnja do 30. rujna 2023. | prodaja suvenira i ostalih proizvoda | 320,00 EUR/po štandu |
| 5. | Sali – južna riva – pozicija 2.2 štanda - u razdoblju od 1. lipnja do 30. rujna 2023. | prodaja suvenira i ostalih proizvoda | 320,00 EUR/po štandu |

 Napomena: - Pozicije Sali-tržnica, 1. do 2. poredane su jedna iza druge gledano s morske strane

 - Pozicije Sali-južna riva, 1. do 2. poredane su od lijeva na desno gledano s morske strane

**II**

Ponude i prijave na natječaj se primaju u roku od 8 (osam) dana od dana objave ovog natječaja na mrežnoj stranici Općine Sali.

Ponuda i prijava na natječaj obvezno moraju sadržavati:

* preslik osobne iskaznice (za ponuditelja fizičku osobu)
* preslik rješenja o upisu u sudski registar, odnosno središnji registar obrta
* visinu ponuđene cijene
* točnu naznaku lokacije na koju se ponuda odnosi
* adresu prebivališta odnosno sjedišta ponuditelja

Prijave koje ne navode točnu oznaku lokacije, neće se razmatrati.

Prijave i ponude se dostavljaju na adresu: Općina Sali, Ulica Sali II kbr. 74/A, 23281 Sali, u zatvorenim omotnicama sa naznakom „Ponuda za zakup javne površine – ne otvaraj“.

O rezultatima natječaja ponuditelji će biti obaviješteni u roku od 8 dana od dana donošenja Odluke o izboru najboljih ponuditelja.

**III**

Ponude onih ponuditelja koji imaju nepodmirenih obveza prema Republici Hrvatskoj ili Općini Sali neće se razmatrati, kao ni ponude sudionika prethodnih natječaja za zakup koji nisu u potpunosti ispoštovali svoje ugovorne obveze.

**IV**

Općina Sali zadržava pravo ne sklopiti ugovor ni sa jednim ponuditeljem.

KLASA: 363-01/23-01/56

URBROJ: 2198/15-01-23-1

U Salima, 1. lipnja 2023.

 **OPĆINA SALI**